CELEX: 32022R0271
Language: bg
Date: 2022-02-23 00:00:00
Title: Регламент за изпълнение (ЕС) 2022/271 на Комисията от 23 февруари 2022 година за поправка на Регламент за изпълнение (ЕС) 2020/1760 за разрешаване на употребата на препарат от Bacillus subtilis DSM 25841 като фуражна добавка за всички видове свине, включително свине майки, с изключение на кърмещи свине майки, с цел ползотворно въздействие върху прасенцата сукалчета (притежател на разрешението Chr. Hansen A/S) (текст от значение за ЕИП)

24.2.2022   
               
               
                  BG
               
               
                  Официален вестник на Европейския съюз
               
               
                  L 43/10
               
            
         РЕГЛАМЕНТ ЗА ИЗПЪЛНЕНИЕ (ЕС) 2022/271 НА КОМИСИЯТА
         от 23 февруари 2022 година
         за поправка на Регламент за изпълнение (ЕС) 2020/1760 за разрешаване на употребата на препарат от Bacillus subtilis DSM 25841 като фуражна добавка за всички видове свине, включително свине майки, с изключение на кърмещи свине майки, с цел ползотворно въздействие върху прасенцата сукалчета (притежател на разрешението Chr. Hansen A/S)
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
         като има предвид, че:
         
                     (1)
                  
                  
                     Употребата на Bacillus subtilis DSM 25841 като фуражна добавка за всички видове свине, включително свине майки, с изключение на кърмещи свине майки, с цел ползотворно въздействие върху прасенцата сукалчета беше разрешена за период от 10 години с Регламент за изпълнение (ЕС) 2020/1760 на Комисията (2).
                  
               
                     (2)
                  
                  
                     В таблицата в приложението към Регламент за изпълнение (ЕС) 2020/1760 в колоната „Идентификационен номер на добавката“ е отбелязан погрешен идентификационен номер.
                  
               
                     (3)
                  
                  
                     Поради това Регламент за изпълнение (ЕС) 2020/1760 следва да бъде съответно поправен. За по-голяма яснота е целесъобразно цялото приложение към посочения регламент за изпълнение да бъде заменено с поправената му версия.
                  
               
                     (4)
                  
                  
                     За да се даде възможност на стопанските субекти в сектора на фуражите да адаптират етикетирането на добавката и на фуражите, които я съдържат, към коригираните условия на разрешението, следва да се предвиди преходен период по отношение на пускането на пазара на тези продукти.
                  
               
                     (5)
                  
                  
                     За да се оправдаят основателните очаквания на заинтересованите страни по отношение на условията на разрешението за добавката, настоящият регламент следва да влезе в сила по спешност.
                  
               
                     (6)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложението към Регламент за изпълнение (ЕС) 2020/1760 се заменя с приложението към настоящия регламент.
         
         
            Член 2
            
               1.   Посоченият в приложението препарат и премиксите, които съдържат посоченото вещество и които са произведени и етикетирани преди 25 август 2022 г. в съответствие с правилата, приложими преди 25 февруари 2022 г., може да продължат да се пускат на пазара до изчерпване на наличните запаси.
            
            
               2.   Фуражните суровини и комбинираните фуражи, съдържащи препарата и премиксите, посочени в параграф 1, които са произведени и етикетирани преди 25 февруари 2023 г. в съответствие с правилата, приложими преди 25 февруари 2022 г., може да продължат да се пускат на пазара до изчерпване на наличните запаси.
            
         
         
            Член 3
            Настоящият регламент влиза в сила в деня след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 23 февруари 2022 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 268, 18.10.2003 г., стр. 29.
         
            (2)  Регламент за изпълнение (ЕС) 2020/1760 на Комисията от 25 ноември 2020 г. за разрешаване на употребата на препарат от Bacillus subtilis DSM 25841 като фуражна добавка за всички видове свине, включително свине майки, с изключение на кърмещи свине майки, с цел ползотворно въздействие върху прасенцата сукалчета (притежател на разрешението Chr. Hansen A/S) (ОВ L 397, 26.11.2020 г., стр. 6).
      
      
         
            ПРИЛОЖЕНИЕ
            
                        Идентификационен номер на добавката
                     
                     
                        Наименование на притежателя на разрешението
                     
                     
                        Добавка
                     
                     
                        Състав, химична формула, описание, метод за анализ
                     
                     
                        Вид или категория на животните
                     
                     
                        Максимална възраст
                     
                     
                        Минимално съдържание
                     
                     
                        Максимално съдържание
                     
                     
                        Минимално съдържание
                     
                     
                        Максимално съдържание
                     
                     
                        Други разпоредби
                     
                     
                        Срок на валидност на разрешението
                     
                  
                        CFU/kg пълноценен фураж със съдържание на влага 12 %
                     
                     
                        CFU/l вода за пиене
                     
                  
                        
                           Категория: „зоотехнически добавки“. Функционална група: „стабилизатори на чревната флора“
                        
                     
                  
                        4b1902
                     
                     
                        Chr. Hansen A/S
                     
                     
                        
                           Bacillus subtilis
                        
                        DSM 25841
                     
                     
                        
                           Състав на добавката
                        
                        Препарат от Bacillus subtilis DSM 25841, съдържащ минимум 1,25 x1010 CFU/g добавка
                        В твърдо състояние
                        
                           Характеристика на активното вещество
                        
                        Жизнеспособни спори на Bacillus subtilis DSM 25841
                        
                           Метод за анализ
                            (1)
                        
                        За идентификация на Bacillus subtilis DSM 25841: Идентификация: пулсова гел електрофореза (PFGE)
                        За преброяване на Bacillus subtilis DSM 25841 във фуражната добавка, премиксите и фуражите: метод чрез разстилане върху триптон-соев агар — EN 15784
                     
                     
                        Всички видове свине, включително свине майки,
                        с изключение на кърмещи свине майки, с цел ползотворно въздействие върху прасенцата сукалчета
                     
                     
                        —
                     
                     
                        5 × 108
                        
                     
                     
                        —
                     
                     
                        1,7 × 108
                        
                     
                     
                        -
                     
                     
                        
                                    1.
                                 
                                 
                                    В упътването за употреба на добавката и премиксите се посочват условията на съхранение и устойчивостта при топлинна обработка.
                                 
                              
                                    2.
                                 
                                 
                                    Добавката може да се използва във вода за пиене.
                                 
                              
                                    3.
                                 
                                 
                                    При употреба на добавката във вода за пиене се осигурява нейната хомогенна дисперсия.
                                 
                              
                                    4.
                                 
                                 
                                    Операторите в сектора на фуражите трябва да установят оперативни процедури и да предвидят подходящи организационни мерки за потребителите на добавката и премиксите за преодоляване на потенциалните рискове в резултат на употребата им: потенциален респираторен сенсибилизатор, потенциален кожен дразнител и потенциален сенсибилизатор за очите или кожата. Когато тези рискове не могат да бъдат отстранени или сведени до минимум чрез споменатите процедури и мерки, добавката и премиксите се използват с лични предпазни средства
                                 
                              
                     
                        16.12.2030 г.
                     
                  
               (1)  Подробна информация за методите за анализ може да бъде намерена на интернет адреса на референтната лаборатория: https://ec.europa.eu/jrc/en/eurl/feed-additives/evaluation-reports